
CONSILIUL LOCAL AL MUNICIPIULUI CRAIOVA


                                        HOTĂRÂREA NR. 240
 
Consiliul Local al Municipiului Craiova, întrunit în şedinţa ordinară din data de 30.10.2008;

  
Având în vedere raportul nr. 145535/2008 întocmit de Direcţia Patrimoniu prin care se propune aprobarea Documentaţiei de avizare pentru obiectivul de investiţii „Consolidare şi reabilitare clădire corp administrativ Colegiul Naţional Elena Cuza Craiova” şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  


În conformitate cu prevederile Legii nr.273/2006 privind finanţele publice locale,  Legii nr.500/2002 privind finanţele publice, modificată şi completată şi Hotărârii Guvernului nr.28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentu obiective de investiţii şi lucrări de intervenţii;

 
În temeiul art.36, alin.2 lit. b coroborat cu alin. 4, lit. d, art.45, alin.3  şi art.61 alin.2 din Legea nr.215/2001, republicată, privind administraţia publică locală; 
HOTĂRĂŞTE:

Art.1. Se aprobă Documentaţia de avizare pentru obiectivul de investiţii „Consolidare şi reabilitare clădire corp administrativ Colegiul Naţional Elena Cuza Craiova”, având următorii indicatori tehnico – economici: 


1. Valoarea totală a investiţiei                         2.086.316 lei (596.073 euro) 

     
   din care:
  construcţii + montaj (C+M)

             1.634.781 lei (467.067 euro)


  2. Eşalonarea investiţiei 

  - anul I + anul II


                        2.086.316 lei  
             ( Preţuri 08.08.2008                                        1 euro – 3,50 lei)

  3. Durata de execuţie a investiţiei – 8 luni 
            4.Capacitate în unităţi fizice                           ADC – 1555 mp
 în vederea trecerii la întocmirea fazelor următoare de proiectare, respectiv   PT+CS şi detalii de execuţie, prevăzută în anexa care face parte integrantă din prezenta hotărâre.

Art.2.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Colegiul Naţional Elena Cuza Craiova vor aduce la îndeplinire prevederile prezentei hotărâri.

